  Виталий Пронин Шаерамы ужало многофункциональной центръёс (МФЦ). Малы соос кылдытэмын,  маин быгато калыклы юрттыны? Ольга Д. Можга ёрос. Валэкто  Росреестрлэн Удмуртиысь ёзысьтыз специалистъёсКыӵе ке документ лэсьтон понна азьвыл пӧртэм кабинетъёстӥ бызьылоно луэ вал. Адямиослэсь улон-вылонзэс капчиятон вылысь ик кылдытэмын МФЦ. Шаерамы сыӵе центръёс 32 лыдъясько. Табере паспорт воштон, квартира басьтон, выт тырон, калыкез утён но трос мукет ужпумъёсъя меӵак одӥг укное гинэ йыгаськыны луэ. Специалист ог 15 минут ӵоже юандэс эскероз, документъёстэс кутоз но вералоз, ку соиз я таиз документты дась луоз шуыса. Ужамзы понна дун уг куро. Тыроно луоз кун пошлина гинэ.Оглом МФЦ пыр 140 услуга басьтыны луэ. Азьланяз удыссэс эшшо но паськытатыны чаклало. Маин туннэ юрттыны быгатэ МФЦ, тодыны луэ www.mfcur.ru сайтысь. Татын ик луэ аслыд кельшись дыре специалист доры гожтӥськыны. Эсьма, черодын пуконэз уз луы. Озьы ик тӥледлы матысь МФЦ-лэн интыяськемез, ужамез сярысь тодыны луэ 600-000 телефонъя - жингыртэм понна дун уг куро.Коркась уллян Огвакытэ агае туж висиз. Сыӵе дыръяз сузэрмы котыраз туж гожеръяз. Бератаз шараяськиз: сузэрмы косэм квартиразэ солы кузьманы. Со сярысь документъёс но лэсьтэмын. Агаймес юртысьтыз ик улляны медэ ни. Агае квартиразэ берен аслыз басьтыны кызьы ке быгатэ-а? Юлия В. Дэри ёрос. Валэктэ адвокат Олег Юскин:Квартираез кузьман сярысь огкылэз шонертэмен лыдъяны луэ, судын валэктыны быгатӥды ке, агайды туж секыт висе вал, соин ик кыӵе-мар документъёс улэ гожтӥськемзэ ӧз вала шуыса. Та пумысен судэ вазиськыны луэ огкыл шараяськем бере 1 ар ортчемлэсь азьвыл. Отӥяз югдурез тупатыны бере кылёды.Ваньбур понна выт тырон Кузпалыным улӥськомы 4 квартираем коркан. Ас вакытаз сое приватизировать каримы. Нылпиосмы вылэ но быдэн оглюкетсэ гожтӥмы. Но нылъёсмы бордамы уг уло: огез Испаниын, мукетыз Москваын, кыксылэн но отын квартираоссы вань. Но табере соослы, ваньбурзы кык шуыса, кык полэс выт тыроно луэ. Мар кароно выт тыронзэс капчиятон понна? Вениамин П.Иж. Валэктэ адвокат Олег Юскин:Выт кык полэс тыремен лыдъяське, одӥг ваньбур понна ик кык пол выт тыриськоды ке. Нылпиосты котькудзы асьсэ ваньбуръёссы понна выт тыро, со шонер. Но соослы квартираысьтыды оглюкетэз кулэ ӧвӧл ке, соос сое уг возё, уг утялто, коммунальной услугаос понна уг тыро ке, соос быгато ас люкетсэс тӥледлы кузьманы я вузаны. Таиз пумысен асэнызы вераськоно луоды.Юртъерез  котыртон Азбарамы машинаоссэс ялан султыто мукет юртъёсын улӥсьёс, пыдын ортчыны гинэ но инты ик уг кыльы. Таин сэрен мылкыдмы вань азбармес  котыртыны. Кызьы та ужез шонер лэсьтоно? Алексей И. Иж. Валэктэ Росреестрлэн Удмуртиысь ёзэзлэн кивалтӥсезлэн воштӥсез Екатерина Рублева:Квартира кузёос ӵемысь мылкыд каро корка котырзэс кенераны, сое чылкытатыны но шулдыртыны. Та ужез быдэстон понна нырысь ик трос квартираем корка улысь участоклэсь гожъёссэ, быдӟалазэ пусъёно. Межевание ортчытон понна Кадастръя палатаысь специалистэз ӧтёно. Быдӟалазэ тодыса, музъемез кадастръя учётэ пуктоно.Участоклэн гожъёсыз пусъемын-а, учётэ со басьтэмын-а - ваньзэ тае тодыны луэ Росреестрлэн www.rosreestr.ru сайтысьтыз.Кытчы кенер пуктоно шуыса тодыны, Кадастръя палатаысь специалист юрттоз. Со лыктыса рос-прос возьматоз, кытчы юбоосты шуккыны яра.Кенер пуктыку, нимысьтыз нокыӵе разрешениос кулэ ӧвӧл. Но тодады возе:  кыӵе ке шуэрес учыръёс дыръя ӝог юрттэт сётӥсьёс юртъер доры капчиен сюрыны мед быгатозы.  Со сяна, санэ басьтоно артысь коркаосын улӥсьёсты: оло ӵапак тӥляд азбарды пыр гинэ соос доры вуыны луэ.Туннэ ӵемысь пумисько таӵе учыръёс: куд-ог кузёос машина дугдытон интызэс асьсэос корт юбоосын-жильыосын котырто, отчы нокин медаз пыры шуыса. Сыӵе киултон законэз тӥянэн лыдъяське, со пумысен вань квартира кузёос соглаш луэмзэс кенешонын ӧз вералэ ке. Малы ке шуоно юртъер котырысь музъем соослэн огъя ваньбуренызы лыдъяське, солы котькудӥзлэн правоез вань.Юртъерлэн нырысетӥ этажаз магазин усьто но пырон интызэ котырто, ялон ошо, басьяськисьёссылы гинэ машиназэс дугдытыны яра шуыса. Озьы карон понна участок магазин кузёлэн аслаз яке арендае басьтэмын луыны кулэ. Разрешениез ӧвӧл ке, адямиос быгато со интые котькыӵе дыре машиназэс дугдытыны.  